**ประกาศ**

**นโยบายไม่เลือกปฏิบัติ**

***ความมุ่งมั่นที่จะไม่ยอมรับการเลือกปฏิบัติโดยเด็ดขาด***

บริษัทฯ มีนโยบายไม่ยอมรับโดยเด็ดขาดต่อการเลือกปฏิบัติทุกรูปแบบ ซึ่งนิยามโดยทั่วไปได้ว่า
“การแบ่งแยก กีดกัน หรือให้สิทธิพิเศษใดๆ เนื่องจากเชื้อชาติ สีผิว เพศสภาพ ศาสนา ความคิดเห็นทางการเมือง เชื้อชาติหรือต้นกำเนิดทางสังคม”[[1]](#footnote-1) บริษัทฯ มุ่งมั่นเป็นพิเศษที่จะไม่ยอมรับการเลือกปฏิบัติในทุกรูปแบบโดยเด็ดขาดไม่ว่าจะในทางตรงหรือทางอ้อม อันเป็นเหตุมาจากเพศสภาพ รสนิยมทางเพศ เชื้อชาติ อายุ ศาสนา
ชาติพันธุ์ ความพิการ สุขภาพ การคบค้าสมาคมในหมู่พนักงาน และการแสดงความคิดเห็นส่วนบุคคลในเรื่องที่เกี่ยวข้องกับที่ทำงาน

บริษัทฯ เลือกที่จะใช้มาตรฐานอันแข็งแกร่งเพื่อต่อต้านการเลือกปฏิบัติ เพราะตระหนักว่าการกระทำ
ที่เป็นการเลือกปฏิบัตินั้นทำลายความเท่าเทียมทางโอกาสหรือการปฏิบัติในการจ้างงานหรือประกอบอาชีพ บริษัทฯ แน่วแน่ในความมุ่งมั่นที่จะทำตามหลักการจ่ายค่าตอบแทนอย่างเท่าเทียมให้กับผู้ชายและผู้หญิงที่ว่า
“เงินเท่ากันคุณค่าเท่ากันสำหรับประเภทงานที่เหมือนหรือต่างกัน” โดยค่าตอบแทนหมายถึงค่าแรงขั้นต่ำ
หรือเงินเดือนบวกกับค่าสวัสดิการ โบนัส หรือเงินจูงใจที่จ่ายให้กับพนักงานตามข้อบังคับในกฎหมายแรงงานไทยฉบับปัจจุบันและ/หรือเป็นไปตามคุณวุฒิและการปฏิบัติงานตามหน้าที่ของพนักงาน

บริษัทฯ ตระหนักว่าการเลือกปฏิบัติอาจเกิดขึ้นในรูปแบบที่แยบยล ไม่สามารถสังเกตเห็นได้ อาจจะเป็นไปในทางตรงหรือทางอ้อม และไม่ได้เกิดจากความตั้งใจเสมอไป การเลือกปฏิบัติโดยทางอ้อมอาจแสดงออกมาผ่านทางการกระทำที่เป็นกลางและดูเหมือนบริสุทธิ์ใจ แต่ก็ก่อให้เกิดเป็นการปฏิบัติที่ไม่เป็นกลางและผลเสีย
ซึ่งเราเห็นว่าเป็นสิ่งที่ไม่อาจรับได้พอ ๆ กับการเลือกปฏิบัติโดยทางตรง โดยเฉพาะอย่างยิ่งบริษัทฯ มีความมุ่งมั่น
ที่จะกำจัดการเลือกปฏิบัติอันเนื่องมาจากเพศสภาพ และการแสดงออกถึงการคุกคามทางเพศ[[2]](#footnote-2) บริษัทฯ
จะดำเนินการตามขั้นตอนที่จำเป็นเพื่อสร้างสถานที่ทำงานที่ปลอดภัยและเอื้อต่อการสร้างงาน ที่ทุกคนโดยเฉพาะผู้หญิงสามารถมั่นใจได้ว่าจะได้รับการปฏิบัติด้วยความเคารพต่อศักดิ์ศรี มีความปลอดภัย ความคุ้มครอง และได้รับการยอมรับ

บริษัทฯ มุ่งมั่นที่จะเคารพสิทธิมนุษยชน โดยเฉพาะแรงงานเปราะบาง ซึ่งรวมถึงผู้หญิงและบุตรของพวกเขา บริษัทฯ จะปฏิบัติกับทุกคนอย่างให้เกียรติและเปิดโอกาสให้เข้าถึงงานที่ดี การจ้างงานที่มีคุณค่า และรายได้
ที่เหมาะสม เพื่อให้พวกเขามั่นใจในสวัสดิภาพของตนเองภายในสภาพแวดล้อมที่คุ้มครองและส่งเสริม ดังนั้น
บริษัทฯ จึงแน่วแน่ในนโยบายไม่ยอมรับโดยเด็ดขาดต่อการเลือกปฏิบัติทุกรูปแบบ โดยเฉพาะการเลือกปฏิบัติอันเนื่องมาจากเพศสภาพในรูปแบบของการคุกคามหรือล่วงละเมิดทางเพศ ด้วยตระหนักว่าการกระทำดังกล่าวทำลายหรือทำให้ทุกคน โดยเฉพาะผู้มีส่วนได้ส่วนเสียที่เปราะบาง เช่น ผู้หญิงและเด็กผู้หญิง ต้องประสบกับอันตราย ด้วยการริดรอนเกียรติยศและลดทอนความมั่นใจของคนเหล่านั้น ซึ่งนั่นเป็นการแทรกแซงสิทธิที่จะมีความมั่นคงและได้รับความคุ้มครอง ขัดขวางไม่ให้พวกเขาได้พัฒนาจนสุดขีดความสามารถเพื่อจะได้มีส่วนช่วยสร้างเสริมชุมชนหรือกำลังคนอย่างมีความหมาย บริษัทฯ จะไม่ยอมรับการกระทำที่เลือกปฏิบัติทั้งทางตรง
หรือทางอ้อม รวมถึงการล่วงละเมิดทางกายและทางใจไม่ว่าจะในทางตรงหรือทางอ้อมโดยเด็ดขาด เพราะการกระทำเหล่านี้จะทำให้เกิดความเสียหายหรือบาดเจ็บทั้งแบบชั่วคราวหรือถาวรต่อชีวิตและสวัสดิภาพของพนักงาน รวมถึงครอบครัวและชุมชนของพวกเขา

***การนำไปใช้และขอบเขต***

บริษัทฯ และพนักงานทุกคนจะ

* ไม่เข้าไปเกี่ยวข้องกับการเลือกปฏิบัติในทุกรูปแบบ ไม่ว่าจะในทางตรงหรือทางอ้อมหรือรุนแรงเพียงใด รวมถึงการเลือกปฏิบัติอันเนื่องมาจากเพศสภาพและการคุกคามทางเพศ ตลอดจนการส่งเสริมการกระทำดังกล่าวไม่ว่าจะในทางตรงหรือทางอ้อม
* ไม่ทำธุรกิจกับองค์กรใด ๆ หรือองค์กรที่ว่าจ้างบุคคล ซึ่งถูกกล่าวหาหรือได้รับการพิสูจน์
อย่างไร้ข้อกังขาว่าเกี่ยวข้องหรือสนับสนุนการกระทำที่เป็นการเลือกปฏิบัติไม่ว่าจะโดยทางตรงหรือทางอ้อมหรือรุนแรงเพียงใดในการดำเนินกิจการ ความร่วมมือ หรือในห่วงโซ่อุปทาน
* สงวนสิทธิที่จะไม่จัดซื้อวัสดุหรือการบริการจากผู้จัดหาสินค้า ผู้รับเหมาช่วงผู้ให้บริการ นายหน้า ตัวแทน ผู้คัดสรรบุคคล องค์กรคัดสรรบุคคล ซึ่งอาจจะหรือได้เกี่ยวข้องกับการกระทำที่เป็นการเลือกปฏิบัติไม่ว่าจะในทางตรงหรือทางอ้อมหรือรุนแรงในระดับใด รวมถึงการเลือกปฏิบัติ
อันเนื่องมาจากเพศสภาพ การคุกคามหรือล่วงละเมิดทางเพศ ถ้าหากการสอบทานธุรกิจหรือการตรวจสอบข้อเท็จจริงอย่างรอบด้านของบริษัทฯ เผยให้เห็นหลักฐานการฝ่าฝืนนโยบายไม่เลือกปฏิบัติ
* ไม่ใช้ความรุนแรง การข่มขู่ การล่วงละเมิดทางร่างกาย ทางจิตใจ หรือบังคับใช้แรงงาน
เป็นมาตรการลงโทษหรือตักเตือนพนักงานที่รายงานการเลือกปฏิบัติหรือแสดงความเห็นหรือพูดคุยกับพนักงานคนอื่น ทั้งยังไม่ใช้เป็นหนทางในการเลือกปฏิบัติในรูปแบบอื่น ๆ ด้วย[[3]](#footnote-3)

นโยบายการไม่เลือกปฏิบัติ ไม่คุกคามหรือล่วงละเมิดทางเพศ จะถูกนำไปใช้กับทุกระดับชั้นในบริษัทฯตั้งแต่ผู้บริหารระดับสูงไปจนถึงพนักงานทุกคน ผู้สมัครงาน ผู้หางาน ไม่ว่าจะมีสัญชาติไทยหรือไม่มีสัญชาติไทย แรงงานข้ามชาติ พนักงานที่ทำสัญญารับจ้างและผู้ที่ทำงานจากที่บ้าน บริษัทฯ คาดหวังว่าผู้มีส่วนได้ส่วนเสียภายในทั้งหมดไม่ว่าจะเป็นเจ้าของ ผู้ถือหุ้น ผู้จัดการ พนักงาน จะปฏิบัติตามมาตรฐานอันเข้มงวดที่จะ**ไม่**เกี่ยวข้องและ**ไม่**สนับสนุนการกระทำใด ๆ ที่เป็นการละเมิดนโยบายฉบับนี้ตลอดเวลาทั้งในที่ทำงานและในชีวิตส่วนตัว บริษัทฯ ยังคาดหวังว่าผู้มีส่วนได้ส่วนเสียภายนอกทั้งหมดไม่ว่าจะเป็นผู้จัดหาสินค้า ผู้รับเหมาช่วง นายหน้า ตัวแทน โดยเฉพาะบริษัทจัดหาแรงงาน รวมถึงองค์กรธุรกิจที่เป็นสถาบันหรือวิสาหกิจชุมชน จะปฏิบัติตามนโยบายและจุดยืนของบริษัทฯเราในการที่จะไม่เลือกปฏิบัติ ไม่คุกคามหรือล่วงละเมิดทางเพศ บริษัทฯ ต้องการให้ผู้ถือหุ้นของบริษัทฯ ทั้งหมดรักษามาตรฐานความโปร่งใสและความรับผิดชอบต่อการกระทำในระดับสูงเอาไว้

***ความรับผิดชอบในการปฏิบัติตามและจัดการเรื่องความไม่เท่าเทียมที่อาจเกิดขึ้น***

ด้วยความตระหนักถึงความเปราะบางของผู้มีส่วนได้ส่วนเสียบางกลุ่ม เช่น แรงงานข้ามชาติ ผู้หญิง
และบุตรของพวกเขา หญิงตั้งครรภ์ คนพิการ และการเลือกปฏิบัติอันเนื่องมาจากเพศสภาพโดยเฉพาะกับผู้หญิงและเด็กหญิง บริษัทฯ จึงมุ่งมั่นที่จะให้ความสำคัญเป็นพิเศษและจัดหาทรัพยากรให้อย่างสอดคล้องกับค่านิยม
ของบริษัทฯ และไม่เกินศักยภาพบริษัทฯ การปฏิบัติตามนโยบายนี้จะเป็นไปตามแนวทางในเอกสารกระบวนการปฏิบัติตามนโยบาย ซึ่งจะกระตุ้นการรับรู้ เพิ่มการป้องกัน สร้างความตระหนักและการรายงานในทางลับ
เปิดช่องทางการร้องทุกข์และทางเลือกในการแก้ไขเยียวยา เฝ้าจับตาและตรวจสอบให้กลยุทธ์เหล่านี้สามารถจัดการกับความไม่เท่าเทียมที่อาจเกิดขึ้นได้อย่างเป็นระบบ รวมไปถึงส่งเสริมความพยายามที่จะระบุ ลด ป้องกัน และกำจัดการเลือกปฏิบัติในทุกรูปแบบได้อย่างมีประสิทธิภาพ ที่ครอบคลุมถึงการคุกคามหรือล่วงละเมิดทางเพศซึ่งเป็นการเลือกปฏิบัติด้วยเหตุจากเพศสภาพในรูปแบบที่ร้ายแรง

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**

1. อนุสัญญาว่าด้วยการเลือกปฏิบัติในการจ้างงานและอาชีพ ค.ศ. 1958 (ฉบับที่ 111) [↑](#footnote-ref-1)
2. เอกสารแนวทางการตรวจสอบความรับผิดชอบทางสังคมระดับสากล (SAI) ฉบับแก้ไขครั้งที่ 4 20 กันยายน 2013 [↑](#footnote-ref-2)
3. อนุสัญญาว่าด้วยการยกเลิกแรงงานบังคับ ค.ศ. 1957 (ฉบับที่ 105) [↑](#footnote-ref-3)